पीडब्ल्यूआर 
पीआर नंबर 93942 
स्काईड्राइव एक लास वेगास 
स्काईड्राइव ने सीईएस 2022 में उत्सर्जन मुक्त अल्ट्रा—कॉम्पैक्ट फ्लाइंग वाहन का अनावरण किया 
लास वेगास, नेवेदा एवं टोक्यो, 6 जनवरी, 2022, क्योदो जेबीएन—एशियानेट। 
सीईएस (आर) 2022 (5—7 जनवरी) में टोक्यो की एयरो टेक स्टार्टअप कंपनी स्काईड्राइव ने अपना बहुत हल्का और कॉम्पैक्ट फ्लाइंग वाहन मॉडल एसडी—03 पेश किया जिसका पायलट फ्लाइट के लिए परीक्षण पूरा कर लिया गया है। कंपनी के लिए यह पहला मौका है जब इसने जापान से बाहर के देशों में अपना संपूर्ण स्तर का एसडी—03 प्रदर्शित किया। 
पूरी दुनिया के लोग इस फुल—स्केल एसडी—03 की पायलट सीट पर बैठना चाह रहे हैं: 
https://kyodonewsprwire.jp/release/202112235440?p=images
स्काईड्राइव की उड़न कार शानदार संतुलन के साथ सीधी उड़ान भरने और उतरने के लिए डिजाइन की गई है और उत्सर्जन मुक्त यह इलेक्ट्रिक वाहन आपात बचाव कार्य के लिए इस्तेमाल करने समेत कहीं भी घर से घर तक तेज और सु​रक्षित परिवहन में सक्षम है। मॉडल एसडी—05 अभी विकास के दौर में है और ओसाका में 2025 में होने वाले वर्ल्ड एक्सपो के लिए एयर टैक्सी के तौर पर इसे देखा जा रहा है। स्काईड्राइव के एसडी—05 के लिए हाल ही में जापानी परिवहन मंत्रालय द्वारा टाइप सर्टिफिकेट आवेदन स्वीकृत हो जाने के साथ ही व्यावसायीकरण की दिशा में कंपनी आगे बढ़ी है— यह एक बड़ी उपलब्धि है जिसे जापान में किसी अन्य उड़न कार बनाने वाली कंपनी ने हासिल नहीं किया है। 
स्काईड्राइव के मुख्य परिचालन अधिकारी तेकहीरो सातो ने कहा, 'एसडी—03 मॉडल ड्रोन टेक्नोलॉजी और एयरोडायनामिक इंजीनियरिंग में हमारी विशेषज्ञता का संयोजन है। हम भविष्य में देखना चाहते हैं कि स्काईड्राइव के उत्सर्जन मुक्त वाहन आपके पार्किंग स्थल और छत के ऊपर हेलिपैड से भी उड़ान भरे और उतरे जिससे घर—घर तक वायु यात्रा और रोजाना के शहरी परिवहन का असली विकल्प बन सके। हम सदी के इस पहली गतिशील क्रांति को हकीकत में बदलने के लिए अधिक परिश्रम और तीव्रता से काम कर रहे हैं।'
स्काईड्राइव की प्रदर्शनी: 
3 जनवरी: सीईएस में एसडी—03 मिनिएचर मॉडल का अनावरण (मंडाले बे लेवल 2)
5—7 जनवरी: जे—स्टार्टअप पैवेलियन में चढ़ने के लिए लोगों को फुल—स्केल का एसडी—03 सुविधा (यूरेका पार्क) 
सीईएस 2022 में फोटो एवं वीडियो: 
https://drive.google.com/drive/folders/1NJFPIV95KVElPoARKOFnzP3LgUJuFvA_
एसडी—03 विशेषताएं: 
https://kyodonewsprwire.jp/attach/202112235440-O1-HHlFPWv4.pdf
स्काईड्राइव इंक के बारे में 
स्काईड्राइव की स्थापना 'सदी में पहली बार गतिशीलता क्रांति लाने' के मकसद से जुलाई 2018 में की गई थी। तब से यह अपनी उड़न कारें और कार्गो ड्रोन के विकास को आगे बढ़ा रही है और भविष्य की दुनिया के साझा नजरिये को बढ़ावा देने के लिए अन्य कंपनियों के साथ भागीदारी कर रही है जहां लोग अपने रोजाना के जीवन में परिवहन के साधन के तौर पर एयर मोबिलिटी का इस्तेमाल कर सकें। 
सीईएस के बारे में 
सीईएस विश्व का एक सबसे बड़ा टेक्नोलॉजी व्यापार शो है जो हर साल लास वेगास में होता है। सीईएस 2021 ने आॅनलाइन 700 स्टार्टअप समेत 2,000 से अधिक कंपनियों को एकसाथ करते हुए इतिहास रचा है— एक ऐसे स्तर पर जहां किसी तरह के डिजिटल कार्यक्रमों के बारे में नहीं सुना गया है। सीईएस 2022 में लास वेगास लौटेगा और डिजिटल प्रदर्शनी का आयोजन करेगा। नए कोरोनावायरस की महामारी से पहले सीईएस 2020 आयोजित किया गया था जिसमें 4,600 कंपनियों ने 20,000 नए उत्पादों और सेवाओं का प्रदर्शन किया था। 
स्रोत: स्काईड्राइव इंक. 
क्योदो जेबीएन—एशियानेट: रंजन